У гэтым навучальным годзе была арганізавана эксперыментальная і інавацыйная дзейнасць на базе ўстаноў дашкольнай і агульнай сярэдняй адукацыі на рэспубліканскім узроўні. Эксперыментальны праект “Апрабацыя мадэлі педагагічнага суправаджэння гульнявой дзейнасці дзяцей дашкольнага ўзросту” з 1 верасня 2014 года ўкараняецца ў яслях-садах №№ 4, 5, 6 Івацэвіч. Сёлета ў Косаўскай сярэдняй школе пачалася інавацыйная дзейнасць па рэалізацыі праекта “Укараненне мадэлі Рэспубліканскага інавацыйнага цэнтра як кампанента адзінай адукацыйнай прасторы”. Таксама дзейнічаюць пляцоўкі ў сярэдняй школе № 1 Івацэвіч (праект “Укараненне мадэлі фарміравання праектных уменняў навучэнцаў І ступені агульнай сярэдняй адукацыі сродкамі набору “ЛЕГА”), сярэдняй школе № 4 Івацэвіч, ліцэі Івацэвіцкага раёна (праект “Укараненне мадэлі фарміравання медыякультуры навучэнцаў ва ўмовах сучаснага інфармацыйна-камунікацыйнага асяроддзя ўстановы адукацыі”).